28. ΒΑΣΙΛΙΚΟΝ ΔΙΑΤΑΓΜΑ της 22/22 Ιαν. 1955 Περί μεταβιβάσεως μέρους της δικαιοδοσίας του Υφυπουργού Συγκοινωνιών εις τους παρ’ αυτώ Γεν. Γραμματέα και Γενικούς Διευθυντάς. Έχοντες υπ’ όψιν: α)τας διατάξεις της παρ. 1 του άρθρ. 12 του Α.Ν. 1671/1951 "περί Υπουργικού Συμβουλίου και Υπουργείων", β)την παρ. 3 του άρθρ. 8 του Νόμ. 3076/1954 "περί τροποποιήσεως και συμπληρώσεως του Α.Ν. 1671/51", γ)την υπ’ αριθ. Α. 48283/54 απόφασιν του Υπουργού Συγκοινωνιών και Δημοσίων Έργων "περί εξουσιοδοτήσεως Υφυπουργού Συγκοινωνιών και Οικισμού και Σεισμοπλήκτων Νήσων δι’ άσκησιν αρμοδιοτήτων" και δ)την υπ’ αριθ. 25/1955 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών Υφυπουργού, απεφασίσαμεν και διατάσσομεν: Άρθρ.1.-Εξουσιοδοτούμεν τον παρά τω Υπουργείω Συγκοινωνιών και Δημοσίων Έργων Γενικόν Γραμματέα του τέως Υπουργείου Συγκοινωνιών, όπως επί πλέον των ανατεθειμένων αυτώ καθηκόντων, ασκή παραλλήλως προς τον Υφυπουργόν Συγκοινωνιών, πάσας τας κατά τας κειμένας διατάξεις αρμοδιότητας του Υφυπουργού Συγκοινωνιών, υπογράφων αντ’ αυτού και υπό τον τύπον της εντολής του Υφυπουργού πάσης φύσεως αποφάσεις, έγγραφα, ή άλλας πράξεις της αρμοδιότητος των Γενικών Διευθύνσεων Ταχυδρομείων, Τηλεπικοινωνιών, Ταχυδρομικών Ταμιευτηρίων, Μεταφορών και Υπηρεσίας Πολιτικής Αεροπορίας. Της ανωτέρω εξουσιοδοτήσεως εξαιρούνται: 1.Νόμοι και Β.Δ/τα. 2.Έγγραφα αναγόμενα εις τον κύκλον της κυβερνητικής πολιτικής, κανονισμοί δεόμενοι κυρώσεως δια Νόμου ή δια Β.Δ/των και Κανονιστικαί Εγκύκλιοι Διαταγαί. 3.Έγκρισις των προϋπολογισμών και ισολογισμών των υπό κρατικήν εκμετάλλευσιν ή εκ του κρατικού προϋπολογισμού οπωσδήποτε επιχορηγουμένων σιδηροδρομικών και τροχιοδρομικών δικτύων, αεροπορικών επιχειρήσεων και των υπό την εποπτείαν του Υπουργείου αυτοδιοικουμένων οργανισμών και επιχειρήσεων, οιασδήποτε μορφής. 4.Η κατακύρωσις δημοπρασιών και η υπογραφή συμβάσεων μελέτης, ή εκτελέσεως έργου ή προμηθείας και αι εγκρίσεις μελετών δια ποσόν μείζον των 3.000.000 δραχμών, ως και η ανάληψις υποχρεώσεων δαπάνης μείζονος του αυτού ποσού. 5.Έγκρισις ιδρύσεως, τροποποιήσεως ή καταργήσεως συγκοινωνιακών εν γένει γραμμών, έγκρισις τιμολογίων, ναύλων και κομίστρων και κανονισμών εκμεταλλεύσεως και κινήσεως Σιδηροδρόμων, Τροχιοδρόμων και Αεροσκαφών. 6.Αρχικαί πράξεις ατομικής παραχωρήσεως οιασδήποτε φύσεως μεταφοράς δημοσίου χαρακτήρος. 7.Πάσα διοικητική πράξις υπαχθείσα εις την αποκλειστικήν δικαιοδοσίαν του Υπουργού, κατ’ αντιδιαστολήν προς την τυχόν διακεκριμένην δικαιοδοσίαν του Γενικού Γραμματέως, δια διατάξεως Νόμου μεταγενεστέρου του Α.Ν. 1671/51, ως και πάσα άλλη πράξις οριζομένη δι’ αποφάσεως του Υφυπουργού Συγκοινωνιών. Άρθρ.2.-Εξουσιοδοτούμεν επίσης τον αυτόν Γενικόν Γραμματέα όπως υπογράφη αν κρίνη αναγκαίον, οιονδήποτε έγγραφον, δια την υπογραφήν του οποίου έχουσιν εξουσιοδοτηθή οι Γενικοί Διευθυνταί, ή Διευθυνταί της αρμοδιότητός του.  (Αντί της σελ. 13) Σελ. 13(α) « Υπουργείο Υποδομών, Μεταφορών και Δικτύων » 21.Α.α.24-28 Άρθρ.3.-Ομοίως εξουσιοδοτούμεν τους Γενικούς Διευθυντάς των ανωτέρω Γενικών διευθύνσεων όπως εγκρίνωσι δαπάνας εις βάρος του ειδικού προϋπολογισμού του τέως Υπουργείου Συγκοινωνιών δι’ εκτέλεσιν έργων ή προμηθειών μέχρι του ποσού των 100.000 δραχμών και υπογράφωσι τα εκδιδόμενα τακτικά χρηματικά εντάλματα και τα τοιαύτα προπληρωμής ασχέτως ποσού. Άρθρ.4.-Εις πάσαν περίπτωσιν ο Υφυπουργός Συγκοινωνιών δικαιούται να υπογράφη οιονδήποτε έγγραφον, δια την υπογραφήν του οποίου έχει εξουσιοδοτηθή έτερον υπηρεσιακόν όργανον. Εις τον αυτόν επί των Συγκοινωνιών Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 